Diari Oficial de la Generalitat Valenciana


Sumari del DOGV 4894, del 30-11-2004 (2004/12122)

DECRET 262/2004, de 26 de novembre, del Consell de la Generalitat, pel qual es modifica parcialment el Decret 79/2003, de 27 de juny, de creació i regulació de la Comissió Delegada del Consell per a la Investigació i Innovació Tecnològica.
-----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/11/26/262/dof/vci/html**

### Dades del document

Número de DOGV
:   4894

Data del DOGV
:   30-11-2004

Secció del DOGV
:   I. DISPOSICIONS GENERALS

Número del document
:   2004/12649


Data del document
:   26-11-2004

Organisme emissor
:   Conselleria d'Empresa, Universitat i Ciència

Tipus de document
:   Decret

Anàlisi jurídica

 Descriptors 

:   * recerca i desenvolupament
    * legislació
    * organització administrativa
    * reglament intern

DECRET 262/2004, de 26 de novembre, del Consell de la Generalitat, pel qual es modifica parcialment el Decret 79/2003, de 27 de juny, de creació i regulació de la Comissió Delegada del Consell per a la Investigació i Innovació Tecnològica. [2004/A12193]
  
A fi d'aconseguir l'objectiu d'establir unes línies bàsiques d'actuació en matèria d'investigació i innovació tecnològica, amb la coordinació de les diferents accions que poden desplegar les conselleries implicades, es va crear i es va constituir la Comissió Delegada del Consell per a la Investigació i Innovació Tecnològica.
  
El Decret 131/2004, de 27 d'agost, del Consell de la Generalitat, va determinar el nombre i la denominació de les conselleries en què s'organitza la Generalitat. Pel Decret 8/2004, de 3 de setembre, el president de la Generalitat assigna a la Conselleria d'Empresa, Universitat i Ciència, entre d'altres, les competències en matèria d'investigació i innovació tecnològica. Per altra part, el Decret 133/2004, de 3 de setembre, del Consell de la Generalitat, establix l'estructura orgànica bàsica de la Presidència i de les conselleries de l'administració de la Generalitat, i el Decret 184/2004, d'1 d'octubre, del Consell de la Generalitat, aprova el Reglament Orgànic i Funcional de la Conselleria d'Empresa, Universitat i Ciència.
  
En este moment es considera necessari adequar la composició de la Comissió Delegada del Consell per a la Investigació i Innovació Tecnològica, creada pel Decret 79/2003, de 27 de juny, a les modificacions orgàniques produïdes en l'administració de la Generalitat.
  
Per tot això, en virtut d'allò que preveu l'article 30 de la Llei de Govern Valencià, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 26 de novembre de 2004,
  
DECRETE
  
Article únic
  
Es modifica l'apartat 1 de l'article 2 del Decret 79/2003, de 27 de juny, del Consell de la Generalitat, que queda redactat de la manera següent:
  
«1. La Comissió Delegada del Consell per a la Investigació i Innovació Tecnològica s'integra pel conseller d'Empresa, Universitat i Ciència, el qual la presidix; pels consellers d'Infraestructures i Transport; de Cultura, Educació i Esport; de Sanitat, i d'Agricultura, Pesca i Alimentació; pels secretaris autonòmics de Política Institucional; de Telecomunicacions i Societat de la Informació; d'Universitat, Ciència i Tecnologia; d'Empresa; d'Agricultura i Relacions Agràries amb la Unió Europea; i d'Educació; i pel subsecretari de Sanitat. Exercirà les funcions de secretari tècnic de la Comissió el secretari autonòmic d'Universitat, Ciència i Tecnologia.»
  
DISPOSICIÓ DEROGATÒRIA
  
Es deroguen les normes d'igual o inferior rang que s'oposen al que disposa este decret.
  
DISPOSICIÓ FINAL
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 26 de novembre de 2004
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,


Còpia Permalink ELI